รายงานการประชุม กม.กสอ. ครั้งที่ 1/2566

วันศุกร์ที่ 10 กุมภาพันธ์ 2566 เวลา 14.00 น.

โดยประชุมผ่านทางสื่ออิเล็กทรอนิกส์ (โปรแกรม ZOOM MEETING)

---------------------------------------------------------

**ผู้เข้าร่วมประชุม**

1. นายวรวิทย์ จิรัฐิติเจริญ ผอ.กม.กสอ. ประธานฯ
2. นางสาวเยาวนิจ แซ่ตั้ง ผกพ.กม.กสอ.
3. นายพลาวุธ วงศ์วิวัฒน์ ผกจ.กม.กสอ.
4. นางสาวสารี สีโรย ผกส.กม.กสอ.
5. นายสุเมธ พิมพ์แก้ว หฝบท.กม.กสอ.
6. เจ้าหน้าที่ กม.กสอ.

**เริ่มประชุมเวลา** 14.00 น.

 ผอ.กม.กสอ. เป็นประธานในการประชุม กล่าวเปิดและดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งให้ที่ประชุมทราบ**

**1.1 นโยบาย กสอ. เร่งยกระดับศักยภาพผู้ประกอบการปี 2566 ดีพร้อมโต “โตได้ โตไว โตไกล โตให้ยั่งยืน”**

 สืบเนื่องจากที่ท่านปลัดและทีมผู้บริหารของกระทรวงอุตสาหกรรมได้ลงไปพื้นที่กล้วยน้ำไทโดยได้มีการนำเสนอนโยบายดังนี้ ด้าน **วิสัยทัศน์** “เป็นองค์กรพัฒนาอุตสาหกรรมและวิสาหกิจไทยให้เติบโตในเศรษฐกิจและสังคมโลกยุคใหม่อย่างมั่นคง” ด้าน **ภารกิจ** “ส่งเสริม สนับสนุน พัฒนาอุตสาหกรรม วิสาหกิจขนาดกลางและขนาดย่อมวิสาหกิจชุมชน ผู้ประกอบการและผู้ให้บริการธุรกิจอุตสาหกรรมให้มีสมรรถนะ และขีดความสามารถในการประกอบการที่เป็นเลิศและมีความยั่งยืนสู่สากล”

 โดยโครงสร้างของกรมส่งเสริมอุตสาหกรรม ปัจจุบันมีเจ้าหน้าที่โดยรวมทั้งหมด 988 อัตรา โดยแบ่งเป็น ข้าราชการจำนวน 556 อัตรา ลูกจ้างประจำจำนวน 118 อัตรา และ พนักงานราชการ จำนวน 314 อัตรา โดยผู้บริหารได้แจ้งว่ายังมีอีก 2 กองที่กำลังดำเนินการปรับโครงสร้าง คือ กองพัฒนาเกษตรอุตสาหกรรม และ ศูนย์วิจัยและพัฒนาวัสดุอุตสาหกรรมสร้างสรรค์

 งบประมาณรายจ่ายประจำปีงบประมาณ พ.ศ. 2566 วงเงินงบประมาณที่ได้รับจัดสรร 1,005.08 ล้านบาท แบ่งเป็นงบดำเนินงาน 70.17 ล้านบาท งบบุคลากร 352.45 ล้านบาท งบลงทุน 60.09 ล้านบาท งบอุดหนุน 10.03 ล้านบาท งบรายจ่ายอื่น 515.32 ล้านบาท

 ประธานได้กล่าวว่าท่านปลัดได้มอบหมายนโยบาย MIND ใช้หัวและใจ ปั้นอุตสาหกรรมคู่ชุมชนเป็นภารกิจพลิกฟื้นกระทรวงอุตสาหกรรมอย่างสมดุลและยั่งยืน โดยออกแบบและขับเคลื่อนนโยบาย มาตรการ กลไก และการปฏิบัติตามแนวอุตสาหกรรมวิถีใหม่ มุ่งสู่ความสำเร็จ 4 มิติและให้รางวัลกับคนทำดี โดยมี 4 มิติดังนี้

 มิติที่ 1 ความสำเร็จทางธุรกิจ

 มิติที่ 2 การดูแลสังคมโดยรอบโรงงานอุตสาหกรรม

 มิติที่ 3 การดูแลรักษาสิ่งแวดล้อมที่ตอบโจทย์ไทยและประชาคมโลก

 มิติที่ 4 การกระจายรายได้ให้กับประชาชนและชีวิตความเป็นอยู่ที่ดีขึ้น

 แผนแนวทางการปฏิรูปหน่วยงานและปรับแนวทางการปฏิบัติงานในอนาคตโดยจะมี 3 Stepอุตสาหกรรมไทยสู่สังคมโลกยุคใหม่ โดยแบ่งเป็น 3 ระยะดังนี้

 ระยะสั้น 1 ปี อุตสาหกรรมและวิสาหกิจไทยสามารถปรับตัวและอยู่รอดมีภูมิคุ้มกันในการประกอบการมีขีดความสามารถในการแข่งขัน

 ระยะกลาง 3 ปี ขับเคลื่อนอุตสาหกรรมและวิสาหกิจไทยให้เติบโตด้วยองค์ความรู้ เทคโนโลยี ดิจิทัลนวัตกรรม ความคิดสร้างสรรค์ในระบบเศรษฐกิจที่เน้นการสร้างมูลค่าและสร้างต้นแบบการพัฒนาให้อุตสาหกรรมและวิสาหกิจไทยอยู่คู่ชุมชนอย่างยั่งยืนในเศรษฐกิจและสังคมโลกยุคใหม่

 ระยะยาว 5 ปี อุตสาหกรรมและวิสาหกิจไทยสามารถเติบโตและมีขีดความสามารถในการแข่งขันบนเวทีโลกมีศักยภาพสสูง ในการเชื่อมโยงกับห่วงโซ่มูลค่าโลก (Global Value Chain) ได้อย่างมั่นคงในยุคเศรษฐกิจอนาคต

**มติที่ประชุม** : รับทราบ

**1.2 โมเดลชุมชนดีพร้อม กม.กสอ. ยกระดับ บ.สยาม เอเบิ้ลอินโนเวชั่น จ.สุพรรณบุรี (1.ค้นหาและบอกต่อ 2.ประสานประโยชน์ 3.เสริมแกร่ง 4.ยกระดับ)**

ประธานได้กล่าวถึงกิจกรรมโมเดลชุมชนดีพร้อมโดย อสอ.ได้เน้น 4 ขั้นตอน มีรายละเอียดดังนี้

 ขั้นตอนที่ 1 ค้นหาบอกต่อ (Find and Forward) ค้นหาผู้นำทางธุรกิจ (ดีพร้อมฮีโร่) และบอกเล่าเรื่องราวให้ผู้คนรับรู้

 ขั้นตอนที่ 2 ประสานประโยชน์ (Harmonize) หาจุดดำเนินงานร่วมเพื่อประสานประโยชน์กับกลุ่มชุมชน

 ขั้นตอนที่ 3 เสริมแกร่ง (Industrialize) เพิ่มความแข็งแกร่งของกลุ่มชุมชน ด้วยหลักอุตสาหกรรม

 ขั้นตอนที่ 4 ยกระดับ (Empower) ยกระดับผู้นำชุมชน สู่การเป็นผู้นำทางธุรกิจต่อยอดสร้างดีพร้อมฮีโร่รุ่นใหม่

 พร้อมทั้งกลไก 7 วิธีชุมชนดีพร้อม มีรายละเอียดดังนี้ 1.แผน 2. คน 3.เครื่องจักร 4.แบรนด์ 5. ตลาด 6.ผลิตภัณฑ์ 7.เงินทุน ซึ่ง อสอ.ได้มอบหมายให้ ศภ.ดำเนินการอย่างน้อย 1 ต้นแบบ

 ประธานได้กล่าวถึง โมเดลชุมชนดีพร้อมของกสอ. คือ บ. สยาม เอเบิ้ลอินโนเวชั่น ดำเนินการ โดย นายคำรณ มะนาวหวาน ซึ่งเป็นบริษัทที่ผลิตอุปกรณ์เครื่องมือสำหรับคนพิการ รถเข็นคนพิการ ซึ่งทางกม.ได้เข้าไปยกระดับทางบริษัท โดยเฉพาะวันเสาร์ – อาทิตย์ โดยทางบริษัทได้ขอความช่วยเหลือเรื่องการออกแบบและพัฒนาเครื่องช่วยเหลือที่เป็นนวัตกรรมและการขอใบอนุญาตและสร้างมาตรฐานต่าง ๆ เช่น ISO, รง.2, มอก. เป็นต้น โดย กม.กสอ. ได้เชิญคุณคำรณ เข้าร่วมในงานแถลงข่าว “ดีพร้อมโต” โตได้ โตไว โตไกล โตให้ยั่งยืน ในวันที่ 25 มกราคม 2566 ณ อาคาร กสอ. (พระราม6)

**มติที่ประชุม** : รับทราบ

* 1. **นโยบายขับเคลื่อนการเป็นองค์กรคุณธรรม กม.กสอ.**

ประธานกล่าวถึงข้อกำหนดจริยธรรมที่มีการจัดประชุมที่เขาใหญ่ซึ่งมีการทำกิจกรรม Workshop ต่าง ๆ โดยนำมาดำเนินการในมาตรการของกอง โดยยึดหลักคุณธรรมที่พึงประสงค์ 5 ประการ คือ พอเพียง วินัย สุจริต จิตอาสา กตัญญู และมุ่งเน้นคุณธรรมเป้าหมายปัญหาที่อยากแก้ ความดีที่อยากทำ โดยปัญหาที่อยากแก้หลัก ๆ มีอยู่ 3 เรื่อง คือ 1.) การปฏิบัติหน้าที่ตามประมวลจริยธรรม 2.) การทำประโยชน์ให้แก่สังคมและส่วนรวม 3.) การปรับปรุงสถานที่ทำงานให้น่าอยู่

 ความดีที่อยากทำมีทั้งหมด 5 เรื่อง คือ 1.) การให้องค์ความรู้ 2.) วางแผนงานส่งเสริมคุณธรรมและจริยธรรมการปฏิบัติยึดมั่นตามหลักธรรมศาสนา 3.) การดำเนินกิจกรรมตามประเพณี และวัฒนธรรม 4.) การช่วยเหลือสังคมด้วยการปันสุข 5.) การรักษาสภาพสิ่งแวดล้อมความสะอาด (5ส.)

 ซึ่งคณะทำงานจะประกอบด้วย ผอ.เยาวนิจ แซ่ตั้ง ผู้อำนวยการกลุ่มสร้างและพัฒนาผู้ประกอบการใหม่ (ประธานฯ) ผอ.พลาวุธ วงศ์วิวัฒน์ ผู้อำนวยการกลุ่มสนับสนุนการจัดตั้งธุรกิจ (คณะทำงาน) และ ผอ. สารี สีโรย ผู้อำนวยการกลุ่มสร้างสังคมผู้ประกอบการ (คณะทำงาน) และ นายสิงห์คำ อายะชู นักวิชาการอุตสาหกรรมชำนาญการพิเศษ (คณะทำงานและเลขานุการ)

 ประธานได้กล่าวถึงแนวทางการปฏิบัติตนของข้าราชการพลเรือน โดยข้าราชการจะต้องรักษาจริยธรรมอย่างเคร่งครัดอยู่เสมอ ประพฤติปฏิบัติตนอย่างมีคุณธรรม โดยได้มีการยกตัวอย่างการปฏิบัติที่ไม่ควรกระทำตามประมวลจริยธรรมของข้าราชการพลเรือน และได้กำชับให้เจ้าหน้าที่ กม.กสอ. ปฏิบัติตามอย่างเคร่งครัด

**มติที่ประชุม** : รับทราบ

**1.4 มาตรการสินเชื่อระยะสั้นสำหรับผู้ประกอบการ ดีพร้อมเปย์ (DIPROM Pay)**

 ประธานแจ้งเรื่องสินเชื่อของเงินทุนหมุนเวียน (DIPROM Pay) ซึ่งเป็นสินเชื่อเพื่อผู้ประกอบการที่ต้องการเงินกู้ระยะยาว โดยมีวัตถุประสงค์เพื่อใช้เป็นเงินลงทุนในสินทรัพย์ไม่หมุนเวียน เช่น การบำรุงรักษา ปรับปรุง ซ่อมแซม ลงุทนในสถานประกอบการ (Core Asset) มีกลุ่มเป้าหมายเป็นผู้ประกอบการที่เป็นนิติบุคคลหรือบุคคลธรรมดา วงเงินกู้สูงสุดไม่เกิน 5 ล้านบาท ระยะเวลาผ่อนชำระสูงสุด ไม่เกิน 5 ปี อัตราดอกเบี้ย : คงที่แบบขั้นบันได เริ่มต้นร้อยละ 5 ต่อปี (ปีที่ 1 ร้อยละ 5/ปีที่ 2 ร้อยละ 6/ปีที่ 3 ร้อยละ 7/ปีที่ 4 ร้อยละ 8/ปีที่ 5 ร้อยละ 10) และ วงเงินกู้ไม่เกิน 2 ล้านบาท ระยะเวลาผ่อนชำระสูงสุดไม่เกิน 3 ปี อัตราดอกเบี้ย : คงที่แบบขั้นบันได เริ่มต้นที่ ร้อยละ 3 ต่อปี ปีที่ 1 ร้อยละ 3 ปีที่ 2 ร้อยละ 5 ปีที่ 3 ร้อยละ 7 โดยรายละเอียดเพิ่มเติมสามารถดูได้จากคู่มือการประชุม โดย กม. มีเป้าหมายการให้บริการเงินทุน จำนวน 3,000,000 บาท โดยให้ทุกกลุ่มงานทำการประชาสัมพันธ์และคัดสรรผู้ประกอบการที่มีคุณสมบัติเข้าร่วมโครงการ ต่อไป

**มติที่ประชุม** : รับทราบ

**1.5** **ประกาศรายชื่อเจ้าหน้าที่ กม.กสอ. ที่ได้รับคัดเลือกหลักสูตร DIPROM YES! ปั้นดีพร้อมรุ่นเยาว์สู่ดีพร้อมที่ยอดเยี่ยม**

 ประธานแจ้งรายละเอียดโครงการ “ปั้นดีพร้อมรุ่นเยาว์สู่ดีพร้อมที่ยอดเยี่ยม” DIPROM YOUNG ELITE SQUAD (DIPROM YES!) โดยมีวัตถุประสงค์มุ่งเน้นการพัฒนาศักยภาพบุคคลาการให้ “ดีพร้อมทุกทักษะ เพื่อเป็นเจ้าหน้าที่ดีพร้อมที่ยอดเยี่ยมประจำกอง/ศภ. โดยทาง กม.กสอ. ได้มีเจ้าหน้าที่ 2 ท่านที่เข้าร่วมโครงการนี้ คือ นางสาวอัจฉรา รุ่งเชตุ นวอ.ชก. (รุ่นที่ 1) และ นางสาวชุติมา สุภางค์รัตน์ นวอ.ปก. (รุ่นที่ 2)

**มติที่ประชุม** : รับทราบ

**1.6 รายชื่อ “คนดี ศรี กสอ.” ประจำปี 2565 กม.กสอ.**

ประธานได้กล่าวชื่นชมและให้กำลังใจผู้ที่ได้รับการคัดเลือกเข้าร่วมเป็นคนดี ศรี กสอ. ของกม.กสอ. ทั้ง 2 ท่าน ได้แก่ นางจุฬารัตน์ หิรัญรัตน์ และ นางสาวมีนา ชินโคตร

**มติที่ประชุม** : รับทราบ

**ระเบียบวาระที่ 2 เรื่องเสนอเพื่อรับรอง -ไม่มี-**

**ระเบียบวาระที่ 3 เรื่องสืบเนื่อง -ไม่มี-**

**ระเบียบวาระที่ 4 เรื่องเสนอเพื่อพิจารณา**

**4.1 กำหนดการจัดงานประจำเดือน กุมภาพันธ์ 2566 ที่ กสอ. พระราม 4 (กล้วยน้ำไท)**

ประธานได้แจ้งเกี่ยวกับการจัดกิจกรรมที่ กสอ. (กล้วยน้ำไท) โดยมี 2 กิจกรรม คือ กิจกรรม NEC-DIPROM The Homecoming 2023 โดยกิจกรรมนี้มีวัตถุประสงค์เพื่อให้เกิดการรวมกลุ่มและส่งแผลให้เกิดการจัดตั้งและขยายธุรกิจของผู้ประกอบการรายใหม่ที่มีศักยภาพ ซึ่งมีผู้เข้าร่วมกิจกรรมจำนวน 64 คน และ กิจกรรม DIPROM CLMV+China โดยกิจกรรมนี้มีวัตถุประสงค์ให้เกิดการเรียนรู้โอกาสการค้า การลงทุนระหว่างประเทศทั้งการขายปลีก และหาตัวแทนในกลุ่ม CLMV+China

 ประธานได้มอบหมายให้ ผอ.ทั้ง 3 กลุ่มช่วยพิจารณาดูกิจกรรมที่จะดำเนินการต่อไปในเดือนกุมภาพันธ์

**มติที่ประชุม** : รับทราบ

**4.2 การเตรียมงานรางวัลอุตสาหกรรมประจำปี 2566**

ประธานได้แจ้งเรื่องการปรับปรุงคำสั่งฯ โดยท่านรองอธิบดีสุชาดามีความประสงค์อยากให้ทีมงาน DIPROM Yes เข้ามาร่วมกิจกรรมเป็นทีมคณะทำงาน โดยจะทำการแก้ไขคำสั่งคณะทำงานให้เหมาะสมต่อไป โดยมี ผอ.กม.กสอ. เป็นประธาน และ ผอ.กลุ่ม เป็นที่ปรึกษา

**มติที่ประชุม** : รับทราบ

**ระเบียบวาระที่ 5 เรื่องอื่น ๆ**

**5.1ขอความร่วมมือเจ้าหน้าที่แต่งกายชุดราชการทุกวันจันทร์ และชุดผ้าไทยทุกวันศุกร์**

ประธานได้ขอความร่วมมือให้เจ้าหน้าที่แต่งกายด้วยชุดราชการทุกวันจันทร์และเจ้าหน้าที่จ้างเหมาให้แต่งกายด้วยเครื่องแบบ DIPROM สีน้ำเงิน เพื่อสนองนโยบายผู้บริหารและจะมีการถ่ายรูปร่วมกัน

 นายสิงห์คำ อายะชู ได้เสนอความคิดเห็นเพิ่มเติมเรื่องการแต่งกายด้วยชุดผ้าไทยทุกวันศุกร์เพื่อสืบสานวิถีวัฒนธรรมไทยให้เจ้าหน้าที่ กม.กสอ. ต่อไป

**มติที่ประชุม** : รับทราบ

**5.2 มอบประกาศนียบัตรให้แก่คนดี ศรี กม.**

นายสิงห์คำ อายะชู ได้เสนอให้ฝ่ายบริหารทั่วไปจัดทำประกาศนียบัตรคนดี ศรี กม. เพื่อมอบให้แก่ นางจุฬารัตน์ หิรัญรัตน์ และ นางสาวมีนา ชินโคตร ในการเสนอชื่อเป็นคนดี ศรี กสอ. ต่อไป

**มติที่ประชุม** : รับทราบ

**เลิกประชุมเวลา 14.54 น.**

 .........................................

 (นายวรวิทย์ จิรัฐิติเจริญ)

 ผอ.กม.กสอ.

 ผู้รับรองรายงานการประชุม

…………………………………………. …………………….………………….

 (นางสาววารีรัตน์ ทองมอญ) (นายสุเมธ พิมพ์แก้ว)

 นวอ. หฝบท.กม.กสอ.

 ผู้บันทึกรายงานการประชุม ผู้ตรวจรายงานการประชุม